Percheziții la deținători ilegali de arme

	Polițiștii Serviciului Arme, Explozivi și Substanțe Periculoase au desfășurat, ieri, o percheziție domiciliară în Ineu.
	În urma activităților desfășurate, la domiciliul unui bărbat de 54 de ani, din Ineu, a fost depistată o armă de tir sportiv cu aer comprimat de calibru 5,5, fără a avea seria inscripționată și 750 de bucăți alice de același calibru, precum și un cartuș militar nepercutat, fără elemente de identificare, toate deținute ilegal.
	Din verificările efectuate a reieșit faptul că arma ar fi fost introdusă în țară în mod ilegal de un bărbat din localitatea Zimbru (comuna Gurahonț), fiind vândută apoi bărbatului din Ineu de un tânăr de 18 ani, din aceeași localitate, la domiciliul căruia s-au desfășurat percheziții la data de 27 octombrie a.c., când au fost depistate 3 bucăți cartușe de tip militar, calibrul 7,62, nepercutate.
	De asemenea, cercetările au relevat faptul că toți cei în cauză ar fi utilizat arma în cauză.
	În cauză se continuă cercetările pentru săvârșirea infracțiunilor de contrabandă calificată, nerespectarea regimului armelor și munițiilor, deținere de arme fără drept și uz de armă neletală fără drept, sub coordonarea procurorului de caz din cadrul Parchetului de pe lângă Judecătoria Gurahonț.

Un „viteaz” din Vlaicu și-a luat femeia la bătaie. Acum a scăpat de nervi, a ajuns la răcoare
Un „viteaz” de 41 de ani din Vlaicu și-a luat la bătaie femeia cu care trăia. S-a întâmplat la ea în casă. Probabil l-a enervat atât de tare încât omul nu s-a mai putut abține... Acum a scăpat de nervi, pentru că a fost trimis la răcoare, unde riscă să rămână și în următoarele zile. Dacă a meritat sau nu, doar el știe.
„Polițiștii Secției 1 Vlaicu cercetează un arădean de 43 de ani, care, în noaptea de 23/24 octombrie a.c. și-ar fi lovit concubina cu palmele și un corp dur, în timp ce se aflau la domiciliul acesteia de pe raza municipiului. În urma loviturilor, victima de 37 de ani necesită 20-30 de zile de îngijiri medicale. În baza probatoriului administrat, bărbatul a fost reținut pentru 24 de ore, urmând a fi prezentat magistraților Judecătoriei Arad cu propunere de arestare preventivă”, susțin reprezentanții Inspectoratului de Poliție Județean Arad.
•	

Balastieră din Sâmbăteni, care lucra fără licență, călcată de Serviciul de Investigarea a Criminalității Economice
Exploatarea resurselor naturale este o afacere în adevăratul sens al cuvântului, astfel încât unii își văd în continuare de treabă chiar și după ce își pierd licența. Așa se pare că s-a întâmplat și în cazul unei balastiere din Sâmbăteni, care a fost călcată, recent, de polițiștii de la Serviciul de Investigarea a Criminalității Economice.
„Polițiștii Serviciului de Investigare a Criminalității Economice împreună cu lucrători au Gărzii Naționale de Mediu – Comisariatul Județean Arad au desfășurat o acțiune la o balastieră de pe raza localității Sâmbăteni, care efectua activități de exploatare minieră fără a deține licență în acest sens, după ce a fost dispusă încetarea activității poluatoare”, anunță reprezentanții Inspectoratului de Poliție Județean Arad.
Polițiștii mai susțin că în cauză se efectuează cercetări sub aspectul săvârșirii infracțiunii de continuare a activității care a cauzat poluarea după dispunerea încetării acestei activități, conform Legii 195/2005, pentru stabilirea situației infracționale, a persoanelor responsabile și tragerea acestora la răspundere penală.
Fotografia are caracter ilustrativ

•	

Polițiștii rutieri în acțiune

În ultimele 48 de ore, poliţiştii rutieri au efectuat, atât în municipiu cât şi pe raza judeţului, mai multe acţiuni, având ca scop prevenirea şi combaterea accidentelor rutiere.
Pentru neregulile constatate, poliţiştii au aplicat 372 de sancţiuni contravenţionale, în valoare totală de aproximativ 126.000 de lei.
Dintre acestea, 88 au fost aplicate pentru depăşirea vitezei legale de deplasare, 284 pentru nefolosirea centurii de siguranţă, neacordare de prioritate, efectuarea de depăşiri neregulamentare şi alte abateri de la normele privind reglementarea circulaţiei pe drumurile publice.
De asemenea, au fost reţinute 28 permise de conducere și retrase 12 certificate de înmatriculare.